REPUBLIKA SRBIJA

NARODNA SKUPŠTINA

Odbor za dijasporu i Srbe u regionu

09 Broj: 06-2/266-17

05. decembar 2017. godine

B e o g r a d

Z A P I S N I K

SA DEVETE SEDNICE ODBORA ZA DIJASPORU I SRBE U REGIONU

Sednica je održana u ponedeljak, 04**. decembra 2017**. godine u sali 3 Doma Narodne skupštine sa početkom u **12,30 časova**.

 Sednicom je predsedavao je mr Ivan Kostić, predsednik Odbora.

Početku sednice je prisustvovala Marjana Maraš, član Odbora, koja je sednicu napustila u 12,36 časova.

 Sednici nisu prisustvovali: Miodrag Linta, zamenik predsednika Odbora i članovi Odbora: Blaža Knežević, Jadranka mr Jovanović, Aleksandar Marković, Vlado Prim. dr Babić, Aleksandar Čotrić, Goran Nikolić, Mirjana Dragaš, Ljiljana Mihajlović, Ivan dr Bauer, Dragan Veljković, Vladimir Đurić, Radoslav Milojičić, Filip Stojanović i Dejan Šulkić.

 Sednici su prisustvovali predstavnici Ministarstva finansija: Mirjana Ćojbašić, državni sekretar i Vera Radoičić Savatović, viši savetnik , a iz Ministarstva spoljnih poslova, Uprave za saradnju s dijasporom i Srbima u regionu Nikolina Milatović Popović i Jelena Aničić.

 Predsednik Odbora je pozdravio goste i konstatovao da nema kvoruma za odlučivanje. U skladu sa članom 72. stavom 5. Poslovnika Narodne skupštine otvorio je devetu sednicu i predložio Razmatranje Predloga zakona o budžetu Republike Srbije za 2018. godine u delu koji se odnosi na Upravu za saradnju s dijasporom i Srbima u regionu, koji je podnela Vlada (broj:400-3761/17 od 30. novembra 2017. godine).

Predsednik Odbora je najpre dao nekoliko uvodnih napomena, podsećajući da su članovi Odbora u materijalu za sednicu dobili izvod iz Predloga zakona o budžetu za 2018. godine, tj. u okviru razdela 17 Ministarstva spoljnih poslova, glava 17.2 koja se odnosi na Upravu za saradnju s dijasporom i Srbima u regionu. Takođe, radi poređenja dostavljen im je izvod iz Predloga zakona o budžetu za 2017. godinu u delu koji se odnosi na Upravu za saradnju s dijasporom i Srbima u regionu. Predsedavajući je naglasio da su u odnosu na predviđena sredstva iz 2017. godine, Predlogom zakona o budžetu za 2018. godinu predviđena manja sredstva za Upravu za saradnju s dijasporom i Srbima u regionu. Ukupan iznos od 165.010.000,00 dinara je za 10.635.000,00 dinara manji u odnosu na prošlogodišnja predviđena sredstva. Sredstva su podeljena na dve programske aktivnosti i to:1. Zaštita prava i interesa pripadnika dijaspore i Srba u regionu i 2. Očuvanje nacionalnog i kulturnog identiteta dijaspore i Srba u regionu. Za programske aktivnosti zaštite prava i interesa pripadnika dijaspore i Srba u regionu planirana sredstva su za 9.647.000,00 dinara manja, dok su sredstva za programske aktivnosti očuvanja nacionalnog i kulturnog identiteta dijaspore i Srba u regionu za 988.000,00 dinara manja u odnosu na 2017. godinu. Sredstsva predviđena za plate su povećana za 1.201.000,00 dinara. Od prisutnih predstavnika Ministarstva finansija i Uprave za saradnju s dijasporom i Srbima u regionu zatražio je bliža pojašnjenja vezana za navedena umanjenje iznosa predviđenih sredstava za 2018. godinu.

Nikolina Milatović Popović je u ime MSP i Uprave za saradnju s dijasporom i Srbima u regionu pojasnila je da su smanjenja u odnosu na prošlogodišnja predviđena sredstva u delu zaštite i prava interesa pripadnika dijaspore i Srba u regionu zapravo stalni troškovi, čije se smanjenje prevashodno odnosi na troškove koje je Uprava imala za zakup zgrade u kojoj je bila smeštena. S obzirom da se Uprava za dijasporu i Srbe u regionu preselila u zgradu MSP-a, raniji stalni troškovi su za taj iznos umanjeni. Što se tiče programskog dela, budžet nije pretrpeo nikakve značajne izmene. Naime, ukupna sredstva za nevladine organizacije su bila i ostala za 2018-u godinu u iznosu od 110 miliona dinara . Što se tiče sredstava iz 2017. – sva su utrošena, s tim što je bio dodatni raspis za preostalih 700 hiljada dinara. Odluka po dodatnom raspisu je objavljena u petak, tako da su i preostala sredstva i faktički utrošena. U narednom periodu se očekuje pristizanje izveštaja za projekte koje je Uprava sufinansirala u 2017-oj godini. Sve ovo je naglasila, jer je u toku monitoring projekata iz 2016. godine, kao i obaveza poštovanja kalendara konkursa koji se uvek odnosi na prvi kvartal u godini. Milatović Popović je obavestila da se u narednom periodu, tj. već u februaru ili martu 2018.g., očekuje novi godišnji konkurs – koji će izvesno imati neke izmene u načinu raspisa. Ona je rekla da će to biti raspis po oblastima, za razliku od ranijeg, koji je bio prema ciljnoj grupi.

Jelena Aničić je bliže pojasnila raspored po ekonomskim klasifikacijama i ukazala da su kretanja bila u okviru odabranog limita za celo Ministarstvo spoljnih poslova, a onda i unutar tog limita za deo koji se odnosi na Upravu za dijasporu. Smanjenja stalnih troškova je objasnila činjenicom da je Uprava prešla u zgradu MSP i da više ne postoje troškovi zakupa zgrade, kao ni troškovi potrošnje struje, vode, troškovi grejanja, održavanja higijene... Na pozicijama 411-plate i 412-porezi, gde se vidi uvećanje u odnosu na 2017.g., objasnila je činjenicom da se postupalo u skladu sa Uputstvom o povećanju od 5%, kao i da su sredstva planirana za 19 sistematizovanih radnih mesta u Upravi za saradnju s dijasporom i Srbima u regionu, dok su ostale pozicije manje više ostale iste.

Mirjana Ćojbašić, državni sekretar u Ministarstvu finansija je naglasila da su Predlogom zakona o budžetu za 2018. godinu , sredstva predviđena za Upravu za saradnju s dijasporom i Srbima u regionu skoro ista kao i prošle godine sa izuzetkom stalnih troškova, koji su od strane predstavnika Uprve objašnjeni. Imajući u vidu pojedine interventne mere kroz tekuću budžetsku rezervu za dijasporu, Ćojbašić je rekla da je sa aspekta Ministarstva finansija primećeno da bi eventualno trebalo razmišljati o izmeni Zakona i dijaspori i Srbima u regionu, s tim što bi mehanizam i procedura konkursa trebala da ostane kao takva, zbog dobrog načelnog načina izveštavanja i praćenja učinka.

Mr Ivan Kostić, predsednik Odbora se zahvalio prisutnima i zaključio devetu sednicu Odobra.

 Tonski snimak je sastavni deo ovog zapisnika.

Sednica je završena u 12.45 časova.

 SEKRETAR ODBORA PREDSEDNIK ODBORA

 Vesna Matić Vukašinović mr Ivan Kostić